
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 663 

30 Απριλίου 2007 


ΠΕΡ ΙΕΧΟΜΕ ΝΑ 
ΑΠΟΦΑΣΕΙΣ 

Καθορισμός αποζημίωσης των πληγέντων από τις 
πλημμύρες της 25ης Νοεμβρίου 2005 σε περιο¬ 
χές της Νήσου Λέσβου. 

Σύσταση Σχολικής Επιτροπής Δημοτικού Σχολείου 

Λαγκάδας - Συκιάδας. 

Έγκριση καθιέρωσης υπερωριακής εργασίας μονίμων 
υπαλλήλων και υπαλλήλων με σύμβαση αορίστου 
χρόνου του Οργανισμού Αθλητικών Κέντρων και 

Χώρων Αθλησης του Δήμου Καρδίτσας. 

Έγκριση σύναψης συμβάσεων μίσθωσης έργου στο 

Ν.Π.Δ.Δ. «Δημοτική Πινακοθήκη Ιθάκης». 

Ανάκληση έγκρισης πρόσληψης προσωπικού με σύμ¬ 
βαση μίσθωσης έργου για τη λειτουργία του ΚΈ.Π 
Δήμου Κεραμειών λόγω παραίτησης συμβασιού- 

χου μίσθωσης έργου. 

Κατάργηση του Νομικού Προσώπου δημοσίου δικαί¬ 
ου με την επωνυμία «Σχολική Επιτροπή Δημοτι¬ 
κού Σχολείου και Νηπιαγωγείου Αστρους». 

Έγκριση καθιέρωσης υπερωριακής εργασίας για το 
2007 σε υπαλλήλους της Ν.Α. 

ΑΠΟΦΑΣΕΙ Σ 

Αριθμ. 15362/Β663 (1) 

Καθορισμός αποζημίωσης των πληγέντων από τις πλημ¬ 
μύρες της 25ης Νοεμβρίου 2005 σε περιοχές της Νή¬ 
σου Λέσβου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 36 του ν. 2459/1997 (ΦΕΚ 
17/τ. Α718.2.1997) κατάργηση φορολογικών απαλλαγών 
και άλλες διατάξεις. 

2. Τα άρθρα 41 παρ. 1 και 5, 47 παρ.3, και 90 του Κώδικα 
Νομοθεσίας για την Κυβέρνηση και Κυβερνητικά Όργα¬ 
να που κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά όργανα» (ΦΕΚ 98/Α'). 

3. Το άρθρο 22 του ν. 2362/1995 (ΦΕΚ 247/τ. Α727.11.1995) 
«Περί Κωδικός Δημοσίου Λογιστικού». 

4. Την υπ’ αριθμ. 938/ΑΖ 11/15.4.1998 εγκύκλιο του Υπ. 


Περιβάλλοντος, Χωροταξίας και Δημ.Έργων «Αποκατά¬ 
σταση ζημιών κτιρίων που επλήγησαν από πλημμύρες, 
πυρκαγιές και κατολισθήσεις». 

5. Την υπ’ αριθμ. 6172/05/Α32/3.4.2006 κοινή υπουργική 
απόφαση των Υπουργών Οικονομίας & Οικονομικών και 
Περιβάλλοντος, Χωροταξίας και ΔημοσίωνΈργων και των 
Υφυπουργών Εσωτερικών, Δημοσίας Διοίκησης και Απο- 

_ κέντρωσης, Οικονομίας και Οικονομικών, με την οποία 
οριοθετούνται περιοχές της Νήσου Λέσβου που επλήγη¬ 
σαν από τις πλημμύρες της 25ης Νοεμβρίου 2005. 

6. Το υπ’ αριθμ. Φ311.3/415/24.11.2006 έγγραφο της Νο- 
2 μαρχιακής Αυτοδιοίκησης Λέσβου. 

7. Την ανάγκη υποστήριξης των επιχειρήσεων που 
4 είναι εγκατεστημένες και λειτουργούν σε περιοχές της 

Νήσου Λέσβου και υπέστησαν ζημιές από τις πλημμύρες 
της 25ης Νοεμβρίου 2005, αποφασίζουμε: 

Αρθρο 1 

1. Παρέχεται επιχορήγηση για την αντιμετώπιση των 
ζημιών που προκλήθηκαν από τις πλημμύρες της 25ης 
Νοεμβρίου 2005 σε περιοχές της Νήσου Λέσβου, οι 
οποίες έχουν οριοθετηθεί με την υπ’ αριθμ. 6172/05/ 
Α32/3.4.2006 κοινή υπουργική απόφαση των Υπουργών 
Οικονομίας και Οικονομικών και Περιβάλλοντος, Χω¬ 
ροταξίας και ΔημοσίωνΈργων και των Υφυπουργών 
Εσωτερικών, Δημοσίας Διοίκησης και Αποκέντρωσης, 
Οικονομίας και Οικονομικών σε βιομηχανικές και βιο¬ 
τεχνικές μονάδες, εμπορικά καταστήματα, αγροτικές 
εκμεταλλεύσεις, άλλες επιχειρήσεις και μη κερδοσκο¬ 
πικού χαρακτήρα φορείς. 

Η επιχορήγηση παρέχεται για την αντιμετώπιση ζη¬ 
μιών που αφορούν σε κτιριακές εγκαταστάσεις, μηχα¬ 
νολογικό εξοπλισμό, πρώτες ύλες, εμπορεύματα και 
φορτηγά αυτοκίνητα δημόσιας και ιδιωτικής χρήσης, 
τα οποία κατεγράφησαν από την αρμόδια Επιτροπή ως 
ολοσχερώς κατεστραμμένα από τις πλημμύρες. 

2. Η επιχορήγηση συνίσταται σε δωρεάν χρηματική 
ενίσχυση του Δημοσίου και είναι ίση με το 30% του συ¬ 
νόλου της κατά περίπτωση εκτιμηθείσας ζημίας, από την 
αρμόδια Νομαρχιακή Επιτροπή εντοπισμού, καταγραφής 
και αποτίμησης ζημιών από τις πλημμύρες, σύμφωνα με 
τις διατάξεις του άρθρου 36 του ν. 2459/1997. 

3. Η επιχορήγηση καταβάλλεται στους δικαιούχους 
απευθείας από τον Ελληνικό Οργανισμό Μικρομεσαίων 
Επιχειρήσεων και Χειροτεχνίας (ΕΟΜΜΕΧ), μετά από 
προσκόμιση βεβαίωσης της αρμόδιας Νομαρχίας στην 
οποία εμφανίζεται το συνολικό ύψος των ζημιών. 

4. Η βεβαίωση αυτή παρέχεται από την αρμόδια Υπη¬ 
ρεσία της Νομαρχίας, ή σε περίπτωση δευτεροβάθμιας 
Επιτροπής από την Περιφέρεια, με βάση τις ζημιές που 
κατέγραψαν οι αρμόδιες επιτροπές. 

Αρθρο 2 

Η δαπάνη που προκαλείται από τις διατάξεις της πα¬ 
ρούσας απόφασης, ανέρχεται στο ποσό των 295000 
ευρώ περίπου και θα βαρύνει τον Προϋπολογισμό των 
Δημοσίων Επενδύσεων (ΣΑΕ 027/5 του Υπ. Ανάπτυξης). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2007 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΑΛΟΓΟΣΚΟΥΦΗΣ Δ. ΣΙΟΥΦΑΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 
-♦- 

Αριθμ.1463/8095-1287 (2) 

Σύσταση Σχολικής Επιτροπής Δημοτικού Σχολείου 
Λαγκάδας - Συκιάδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις: 

α) των παρ. 8-15 του άρθρου 5 του ν. 1894/1990 «Για την 
Ακαδημία Αθηνών και άλλες εκπαιδευτικές διατάξεις», 
όπως έχει τροποποιηθεί και ισχύει, 

β) των άρθρων 149, 240 και 243 του ν. 3463/2006 (Δ.Κ.Κ.) 
και 

γ) του ν. 2503/1997 «Διοίκηση, οργάνωση, στελέχωση 
της Περιφέρειας και άλλες διατάξεις». 

2) Την υπ’ αριθμ. 59/2007 απόφαση του Δημοτικού 
Συμβουλίου Δήμου Ομηρούπολης για τη σύσταση της 
Σχολικής Επιτροπής Δημοτικού Σχολείου Λαγκάδας - 
Συκιάδας. 

3) Την υπ’ αριθμ. 1483/29.10.1997 απόφαση του Γενικού 
Γραμματέα Περιφέρειας Βορ. Αιγαίου, περί μεταβίβασης 
δικαιώματος υπογραφής, αποφασίζουμε: 

Συνιστούμε στον Δήμο Ομηρούπολης Ν. Χίου ίδιο Νομι¬ 
κό Πρόσωπο Δημοσίου Δικαίου με την επωνυμία «Σχολική 
Επιτροπή Δημοτικού Σχολείου Λαγκάδας - Συκιάδας». 

Σκοπός του Νομικού Προσώπου είναι η διαχείριση των 
πιστώσεων που του διατίθενται για την κάλυψη των δα¬ 
πανών λειτουργίας του σχολείου (θέρμανσης, φωτισμού, 
ύδρευσης, αποχέτευσης, τηλεφώνου, αγοράς αναλώσιμων 
υλικών κ.λπ.), η αμοιβή καθαριστριών, η εκτέλεση έργων 
για την επισκευή και συντήρησή του, η εισήγηση προς 
τη Διεύθυνση Α/θμιας Εκπαίδευσης για τον εφοδιασμό 
από τον Οργανισμό Σχολικών Κτιρίων του Σχολείου με 
έπιπλα και εξοπλιστικά είδη και από το Υπουργείο Εθνικής 
Παιδείας και Θρησκευμάτων με βιβλία για τη σχολική 
βιβλιοθήκη, η διαχείριση των εσόδων από την ενδεχόμε¬ 
νη εκμετάλλευση του κυλικείου, καθώς και η λήψη κάθε 
άλλου μέτρου που κρίνεται αναγκαίο για τη στήριξη της 
διοικητικής λειτουργίας της σχολικής μονάδας. 

Το ανωτέρω Νομικό Πρόσωπο διοικείται από 5/μελές 
Διοικητικό Συμβούλιο, το οποίο μαζί με τους αναπλη¬ 
ρωτές του ορίζεται από το Δημοτικό Συμβούλιο και 
αποτελείται από: 

Το Δήμαρχο ή δημοτικό σύμβουλο ή δημότη ή κάτοι¬ 
κο χρήστη των υπηρεσιών του Ν.Π.Δ.Δ. ή με ανάλογη 
επαγγελματική ή κοινωνική δράση ή ειδικές γνώσεις 


ανάλογα με το σκοπό του Ν.Π. που ορίζεται από την 
πλειοψηφία. 

Το Διευθυντή του Σχολείου. 

Ένα δημοτικό σύμβουλο που ορίζεται από τη μειο¬ 
ψηφία. 

Ένα εκπρόσωπο του Συλλόγου Γονέων. 

Ένα τοπικό σύμβουλο που θα ορίζεται ανά έτος από 
το Τ.Σ. Λαγκάδας ή το Τ.Σ. Συκιάδας. 

Η θητεία των μελών του Διοικητικού Συμβουλίου είναι 
ετήσια. Λήγει πάντοτε με την εγκατάσταση του νέου 
Διοικητικού Συμβουλίου. 

Με τον ορισμό των μελών του Διοικητικού Συμβουλίου, 
το Δημοτικό Συμβούλιο εκλέγει από τα μέλη αυτά τον 
Πρόεδρο και τον Αντιπρόεδρο. 

Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο και όταν 
αυτός απουσιάζει ή κωλύεται από τον Αντιπρόεδρο του 
Διοικητικού Συμβουλίου. 

Πόροι του Νομικού Προσώπου είναι: 

α) Ετήσια επιχορήγηση του Δήμου. 

β) Κρατική επιχορήγηση. 

γ) Κάθε είδους εισφορές, δωρεές, κληρονομιές ή κλη¬ 
ροδοσίες. 

δ) Εισπράξεις από το αντίτιμο των παρεχόμενων 
πραγμάτων ή υπηρεσιών. 

ε) Πρόσοδοι από την περιουσία του. 

στ) Κάθε άλλη νόμιμη πρόσοδος. 

Η απόφαση αυτή δεν προκαλεί επιπλέον δαπάνη στον 
προϋπολογισμό του Δήμου Ομηρούπολης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 22 Μαρτίου 2007 

Με εντολή Γ ενικού Γ ραμματέα Περιφέρειας 
Ο Αναπληρωτής Διευθυντής 
Κ. ΒΙΔΡΟΣ 

-♦- 

(3) 

Έγκριση καθιέρωσης υπερωριακής εργασίας μονίμων 
υπαλλήλων και υπαλλήλων με σύμβαση αορίστου 
χρόνου του Οργανισμού Αθλητικών Κέντρων και Χώ¬ 
ρων Αθλησης του Δήμου Καρδίτσας. 

Ο ΠΡΟΕΔΡΟΣ 

ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 
ΤΟΥ ΟΡΓΑΝΙΣΜΟΥ ΑΘΛΗΤΙΚΩΝ ΚΕΝΤΡΩΝ 
ΚΑΙ ΧΩΡΩΝ ΑΘΛΗΣΗΣ ΤΟΥ ΔΗΜΟΥ ΚΑΡΔΙΤΣΑΣ. 

Έχοντας υπόψη: 

1. Τις διατάξεις του υπ’ αριθμ. 2/6283/0022/11.3.2004 
εγγράφου του Γ ενικού Λογιστηρίου του Κράτους, Διεύ¬ 
θυνση Μισθολογίου, που αφορά τις διατυπώσεις δημο¬ 
σιότητας κανονιστικών αποφάσεων ΟΤΑ Α' Βαθμού. 

2. Τις σχετικές εγκυκλίους του Γ.Λ.Κ. και σύμφωνα με 
το άρθρο 16 του νόμου 3205/2003 και τα άρθρα 22 και 
106 του ν. 1188/1981 (ΦΕΚ 204Α'). 

3. Τις ανάγκες των υπηρεσιών του Οργανισμού Αθλητι¬ 
κών Κέντρων και Χώρων Αθλησης Δήμου Καρδίτσας, το 
οποίο παρουσιάζει τα Σαββατοκύριακα που είναι μέρες 
αργίας μεγάλη δραστηριότητα σε αγώνες ποδοσφαί¬ 
ρου - μπάσκετ - κολύμβησης - στίβου - ποδηλατικούς 
- προγράμματα μαζικού αθλητισμού - πρωταθλήματα 
εργαζομένων κλπ. 

4. Το Δημοτικό Συμβούλιο Καρδίτσας με την υπ’ αριθμ. 
11/1.2.2007 απόφασή του με θέμα ορισμός μελών για τη 
συγκρότηση του Δ.Σ. του Οργανισμού Αθλητικών Κέ¬ 
ντρων και Χώρων Αθλησης Δήμου Καρδίτσας όρισε τον 

Σωτήρη Αντωνίου - Δημοτικό Σύμβουλο, ως Πρόεδρο 
του Διοικητικού Συμβουλίου του Οργανισμού Αθλητικών 
Κέντρων και Χώρων Άθλησης Δήμου Καρδίτσας. 

5. Το γεγονός ότι προκαλείται δαπάνη η οποία θα κα¬ 
λυφθεί από τον Κ.Α. 15-6012 «Αποζημίωση υπερωριακής 
εργασίας και για εξαιρέσιμες ημέρες και νυχτερινές 
ώρες και λοιπές πρόσθετες αμοιβές, μόνιμων υπαλλή¬ 
λων» και ΚΑ 15-6022 «Αποζημίωση υπερωριακής εργα¬ 
σίας και για εξαιρέσιμες ημέρες και νυχτερινές ώρες 
και λοιπές πρόσθετες αμοιβές υπαλλήλων αορίστου 
χρόνου» του προϋπολογισμού του Οργανισμού Αθλη¬ 
τικών Κέντρων και Χώρων Αθλησης Δήμου Καρδίτσας 
οικονομικού έτους 2007, ύψους 20.399,12€ για τον ΚΑ 
15-6012 και 6.639,84 € για τον ΚΑ 15-6022, αποφασίζει: 

1. Τη συγκρότηση συνεργείου από τους δεκαεπτά (17) 
μόνιμους υπαλλήλους και τεσσάρων (4) αορίστου χρό¬ 
νου για την απασχόλησή τους κατά τις ημέρες αργίας 
και Σαββατοκύριακα, οι οποίες θα είναι 2 ημέρες για 
κάθε μήνα, (21 υπάλληλοι X 2 Κυριακές το μήνα για κάθε 
υπάλληλο), όπως ορίζει ο νόμος, για το έτος 2007. 

2. Η δε αμοιβή τους θα γίνεται κάθε έξι μήνες σύμφωνα 
με τις σχετικές εγκυκλίους του Γ.Λ.Κ. και σύμφωνα με 
το άρθρο 16 του ν. 3205/2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 21 Μαρτίου 2007 

Ο Πρόεδρος 
ΣΩΤΗΡΗΣ ΑΝΤΩΝΙΟΥ 

-♦- 

Αριθμ. ΟΙΚ. 10114 (4) 

Έγκριση σύναψης συμβάσεων μίσθωσης έργου στο 
Ν.Π.Δ.Δ. «Δημοτική Πινακοθήκη Ιθάκης». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνω¬ 
ση, Στελέχωση της Περιφέρειας, Ρύθμιση θεμάτων για 
την Τοπική Αυτοδιοίκηση και άλλες διατάξεις». (ΦΕΚ 
107/30.5.1997). 

2. Τις διατάξεις του άρθρου 6 του ν. 2527/1997 σύμφω¬ 
να με τις οποίες την απόφαση για την έγκριση σύμβα¬ 
σης έργου στους ΟΤΑ και τα Νομικά Πρόσωπα, εκδίδει 
ο Γενικός Γραμματέας της Περιφέρειας ή οποιοδήποτε 
άλλο εξουσιοδοτημένο από αυτόν όργανο. 

3. Την υπ’ αριθμ. ΔΙΠΠ/Φ.ΕΓΚΡ. 1/272/12074/26.6.2006 από¬ 
φαση της Επιτροπής του άρθρου 2 παρ. 1 της υπ’ αριθμ. 
55/98 ΠΥΣ και την υπ’ αριθμ. 34047/7.7.2006 απόφαση κα¬ 
τανομής του Υφυπουργού Εσωτερικών Δημόσιας Διοίκη¬ 
σης και Αποκέντρωσης, με τις οποίες εγκρίθηκε για τη 
Δημοτική Πινακοθήκη Ιθάκης Ν. Κεφαλληνίας, η σύμβαση 
μίσθωσης έργου διάρκειας ενός έτους με δύο Αυτοδίδα- 
κτους - Εμπειρικούς στο χώρο των εικαστικών τεχνών, 
έναν Ερευνητή ιστορικό και έναν Συντηρητή έργων. 

4. Το υπ’ αριθμ. οικ.37475/12.7.2006 έγγραφο του ΥΠΈΣ. 
Δ.Δ.Α. 

5. Το υπ’ αριθμ. 42024/28.8.2006 έγγραφο του ΥΠΈΣ. 
Δ.Δ.Α., αποφασίζουμε: 

Εγκρίνουμε τη σύναψη σύμβασης μίσθωσης έργου 
στο Ν.Π.Δ.Δ «Δημοτική Πινακοθήκη Ιθάκης» με δύο Αυ- 
τοδίδακτους - Εμπειρικούς στο χώρο των εικαστικών, 
έναν Ερευνητή ιστορικό και έναν Συντηρητή έργων, για 
χρονικό διάστημα ενός έτους. Η δαπάνη ανέρχεται στο 
ποσό των 16.000 € και έχει προβλεφθεί στον προϋπολο¬ 
γισμό της Δημοτικής Πινακοθήκης (Κ.Α 00/6131). 


Το προς ανάθεση έργο δεν πρέπει να ανάγεται στα συνή¬ 
θη καθήκοντα των υπαλλήλων του οικείου φορέα και απαγο¬ 
ρεύεται η ανανέωση ή παράταση των συμβάσεων αυτών. 

Σε περίπτωση που οι ανωτέρω ανάγκες έχουν καλυ¬ 
φθεί εκτός της ανωτέρω διαδικασίας σε προσωπικό είτε 
με μετάταξη είτε με πρόσληψη μόνιμου, παρακαλούμε 
να ενημερώσετε απευθείας το Υπουργείο Εσωτερικών, 
Δημόσιας Διοίκησης και Αποκέντρωσης, εντός πέντε (5) 
ημερών από της λήψεως της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 14 Σεπτεμβρίου 2006 

Ο Γ ενικός Γ ραμματέας Περιφέρειας 
ΣΩΤΗΡΙΟΣ ΒΟΣΔΟΥ 

-♦- 

Αριθμ. 1347 (5) 

Ανάκληση έγκρισης πρόσληψης προσωπικού με σύμ¬ 
βαση μίσθωσης έργου για τη λειτουργία του ΚΈ.Π 
Δήμου Κεραμειών λόγω παραίτησης συμβασιούχου 
μίσθωσης έργου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπ. Αυτοδ/ση και άλλες διατάξεις». 

2. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση του ν. 2910/1994 και άλλες 
διατάξεις» και του άρθρου 15 του ν. 3260/2004. 

3. Το υπ’ αριθμ. ΔΟΛΚΕΠ/Φ 4/62/28194/8.12.2006 έγγραφο 
του ΥΠΕΣΔΔΑ σχετικά με την ανάκληση κατανομών συμ¬ 
βάσεων μίσθωσης έργου σε ΚΕΠ των ΟΤΑ Α' και Β' βαθ¬ 
μού λόγω παραίτησης συμβασιούχων μίσθωσης έργου. 

4. Την υπ’ αριθμ. 262/18.1.2006 απόφασή μας με την 
οποία εγκρίθηκε η πρόσληψη προσωπικού για δεκα¬ 
πέντε μήνες με σύμβαση μίσθωσης έργου για την λει¬ 
τουργία του ΚΕΠ του Δήμου Κεραμειών. 

5. Το υπ’ αριθμ. 292/1.2.2007 έγγραφο του Δήμου Κε¬ 
ραμεών με το οποίο μας γνωστοποιεί ότι η ακριβής 
ημερομηνία παραίτησης της συμβασιούχου μίσθωσης 
έργου του ΚΕΠ Δήμου Κεραμειών Μαραβελάκη Γεωρ¬ 
γίας, είναι η 27.9.2006, αποφασίζουμε: 

Ανακαλούμε την υπ’ αριθμ. 262/18.1.2006 απόφασή μας 
με την οποία εγκρίθηκε η σύναψη σύμβασης μίσθωσης 
έργου από τον Δήμο Κεραμειών με φυσικό πρόσωπο για 
τις ανάγκες του ΚΕΠ, από 27.9.2006 ημερομηνία παραί¬ 
τησης της συμβασιούχου Μαραβελάκη Γεωργίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 14 Φεβρουάριου 2007 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

Αριθμ. 3151 (6) 

Κατάργηση του Νομικού Προσώπου δημοσίου δικαίου 
με την επωνυμία «Σχολική Επιτροπή Δημοτικού Σχο¬ 
λείου και Νηπιαγωγείου Άστρους». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις της παρ. 8 του άρθρου 5 του 
ν. 1894/1990 «Για την Ακαδημία Αθηνών και άλλες Εκ¬ 
παιδευτικές διατάξεις» (ΦΕΚ ΙΙΟΑ'). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Τις διατάξεις του άρθρου 1 του ν. 2539/1997 «Συ¬ 
γκρότηση της Πρωτοβάθμιας Τοπικής Αυτοδιοίκησης» 
(ΦΕΚ 244/Α'), 

3. Τις διατάξεις των άρθρων 240, 241 και 243 του 
ν. 3463/2006 «Κώδικας Δήμων και Κοινοτήτων» (ΦΕΚ 
114/Α78.6.2006). 

4. Τις διατάξεις του ν. 2503/1997 (ΦΕΚ 107/Α730.5.1997) 
που αφορά τη διοίκηση, οργάνωση, στελέχωση της Πε¬ 
ριφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις. 

5. Τις διατάξεις του άρθρου 27 του ν. 2081/1992 με 
τις οποίες προστέθηκε νέο άρθρο 29Α του ν. 1558/1985 
«Κυβέρνηση και Κυβερνητικά Όργανα». 

6. Την υτί αριθμ. 7998/24.4.1991 απόφαση Νομάρχη Αρκαδί¬ 
ας που αφορά τη σύσταση στο Δήμο Άστρους ιδίου Νομικού 
Προσώπου δημοσίου δικαίου με την επωνυμία «Σχολική Επι¬ 
τροπή Δημοτικού Σχολείου και Νηπιαγωγείου Άστρους». 

7. Την υπ’ αριθμ. 3Β/2007 απόφαση του Δημοτικού 
Συμβουλίου Δήμου Βόρειας Κυνουρίας που αφορά την 
κατάργηση της Σχολικής Επιτροπής με την επωνυμία 
«Σχολική Επιτροπή Δημοτικού Σχολείου και Νηπιαγω¬ 
γείου Αστρους» δεδομένου ότι το διθέσιο Νηπιαγωγείο 
απέκτησε οίκημα νεόκτιστο και εγκαταστάθηκε σε άλλο 
χώρο μακράν του Δημοτικού Σχολείου. 

8. Την υπ’ αριθμ. 709/20.1.2005 απόφαση της Γενικής Γραμ- 
ματέως Περιφέρειας Πελοποννήσου «Ανάθεση αρμοδιοτή¬ 
των και ασκήσεως αυτών καΤ εντολή μας», όπως αυτή τρο¬ 
ποποιήθηκε με τις υπ’ αριθμ. 3250/8.3.2005, 6244/22.4.2005 
και 98/3.1.2007 όμοιες αποφάσεις, αποφασίζουμε: 

Καταργούμε το Νομικό Πρόσωπο δημοσίου δικαίου με 
την επωνυμία «Σχολική Επιτροπή Δημοτικού Σχολείου 
και Νηπιαγωγείου Αστρους» του Δήμου Βόρειας Κυνου¬ 
ρίας, δεδομένου ότι το διθέσιο Νηπιαγωγείο απέκτησε 
οίκημα νεόκτιστο και εγκαταστάθηκε σε άλλο χώρο 
μακράν του Δημοτικού Σχολείου. 

Με την απόφαση αυτή δεν προκαλείται δαπάνη σε 
βάρος του προϋπολογισμού του Δήμου Βόρειας Κυ¬ 
νουρίας. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Τρίπολη, 23 Μαρτίου 2007 

Με εντολή Γ ενικού Γ ραμματέα Περιφέρειας 
Η Διευθύντρια 
ΑΙΚΑΤΕΡΙΝΗ ΠΡΟΚΟΠΟΥ 
-♦- 

Αριθμ. 565 (7) 

Έγκριση καθιέρωσης υπερωριακής εργασίας για το 

2007 σε υπαλλήλους της Ν.Α. 

Ο ΝΟΜΑΡΧΗΣ ΓΡΕΒΕΝΩΝ 

Έχοντας υπόψη: 

1. Τις διατάξεις του άρθρου 16 του ν. 3205/2003, (ΦΕΚ 
297/23.12.2003 (τ. Α'). 

2. Την ανάγκη καθιέρωσης υπερωριακής εργασίας 
πέραν του κανονικού ωραρίου και εργασία κατά τις 
Κυριακές και εξαιρέσιμες ημέρες για τους υπαλλήλους 
της Ν.Α. που θα απασχοληθούν για την αντιμετώπιση 
εκτάκτων και εξαιρετικών υπηρεσιακών αναγκών (χιονο¬ 
πτώσεις παγετοί πλημμύρες, έλεγχος διακίνησης εμπο¬ 
ρευμάτων, ποιότητας τροφίμων υγιεινή καταστημάτων, 
έλεγχο εκτέλεσης προγραμμάτων 3ου Κ.Π.Σ., κλπ). 

3. Το γεγονός ότι το ύψος της προκαλούμενης δα¬ 


πάνης που ανέρχεται στο ποσό των 125.000,00 ευρώ 
περίπου έχει προβλεφθεί στον προϋπολογισμό της Ν.Α. 
Γρεβενών του έτους 2007, αποφασίζουμε: 

Εγκρίνουμε για το έτος 2007, υπερωριακή εργασία 
πέρα του κανονικού ωραρίου και εργασία κατά τις Κυ¬ 
ριακές και εξαιρέσιμες ημέρες σε υπαλλήλους της Ν.Α. 
που θα απασχοληθούν για την αντιμετώπιση των εκτά¬ 
κτων και εξαιρετικών υπηρεσιακών αναγκών ως εξής: 
Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ 
Μέχρι 250 ώρες (125 ανά εξάμηνο) από τις οποίες 
μέχρι 100 ώρες θα είναι Κυριακών και εξαιρέσιμων, σε 
12 υπαλλήλους. 

Μέχρι 150 ώρες (75 ανά εξάμηνο) σε 1 υπάλληλο. 
Δ/ΝΣΗ ΔΗΜΟΣΙΑΣ ΥΓΕΙΑΣ ΚΑΙ ΠΡΟΝΟΙΑΣ 
Μέχρι 300 ώρες (150 ανά εξάμηνο) από τις οποίες μέ¬ 
χρι 200 ώρες θα είναι νυχτερινών, σε 3 υπαλλήλους. 

Μέχρι 150 ώρες (75 ανά εξάμηνο) από τις οποίες μέχρι 
100 ώρες θα είναι νυχτερινών, σε 14 υπαλλήλους. 
Δ/ΝΣΗ ΠΟΛΕΟΔΟΜΙΑΣ 

Μέχρι 150 ώρες (75 ανά εξάμηνο) σε 10 υπαλλήλους. 
Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 
Μέχρι 250 ώρες (125 ανά εξάμηνο) σε 7 υπαλλήλους. 
Δ/ΝΣΗ ΔΙΟΙΚΗΣΗΣ 

Μέχρι 200 ώρες (100 ανά εξάμηνο) σε 9 υπαλλήλους. 

Δ/ΝΣΗ ΕΓΓΕΙΩΝ ΒΕΛΤΙΩΣΕΩΝ 

Μέχρι 150 ώρες (75 ανά εξάμηνο) σε 11 υπαλλήλους. 

Δ/ΝΣΗ ΣΧΕΔΙΑΣΜΟΥ ΚΑΙ ΑΝΑΠΤΥΞΗΣ 

Μέχρι 300 ώρες (150 ανά εξάμηνο) σε 2 υπαλλήλους. 

Μέχρι 156 ώρες (75 ανά εξάμηνο) σε 2 υπαλλήλους. 

Κ.Ε.Π. 

Μέχρι 150 ώρες (75 ανά εξάμηνο) σε 1 υπάλληλο. 

Π.Σ.Ε.Α 

Μέχρι 500 ώρες (250 ανά εξάμηνο) σε 1 υπάλληλο. 
ΤΜΗΜΑ ΕΜΠΟΡΙΟΥ 

Μέχρι 250 ώρες (125 ανά εξάμηνο) σε 3 υπαλλήλους. 
Μέχρι 150 ώρες (75 ανά εξάμηνο) σε 1 υπάλληλο. 
ΤΜΗΜΑ ΟΡΥΚΤΟΥ ΠΛΟΥΤΟΥ & ΒΙΟΜΗΧΑΝΙΑΣ 
Μέχρι 150 ώρες (75 ανά εξάμηνο) σε 2 υπαλλήλους. 
ΤΜΗΜΑ ΠΟΛΙΤΙΣΜΟΥ 

Μέχρι 200 ώρες (100 ανά εξάμηνο) σε 1 υπάλληλο. 
Μέχρι 150 ώρες (75 ανά εξάμηνο) σε 1 υπάλληλο. 
ΤΜΗΜΑ ΜΕΤΑΦΟΡΩΝ 

Μέχρι 100 ώρες (50 ανά εξάμηνο) σε 4 υπαλλήλους. 
Κ.Τ.Ε.Ο 

Μέχρι 100 ώρες (50 ανά εξάμηνο) σε 3 υπαλλήλους. 
ΓΡΑΦΕΙΟ ΝΟΜΑΡΧΗ 

Μέχρι 300 ώρες (150 ανά εξάμηνο) σε 1 υπάλληλο. 
ΓΡΑΦΕΙΟ ΚΙΝΗΣΗΣ 

Μέχρι 600 ώρες (300 ανά εξάμηνο) από τις οποί¬ 
ες μέχρι 192 θα είναι Κυριακών και εξαιρέσιμων, σε 1 
υπάλληλο. 

ΓΡΑΦΕΙΟ ΠΟΛΙΤΙΚΗΣ ΠΡΟΣΤΑΣΙΑΣ 
Μέχρι 200 ώρες (100 ανά εξάμηνο) σε 1 υπάλληλο. 
Υπεύθυνοι για την παρακολούθηση και τον έλεγχο της 
πραγματικής παροχής της υπερωριακής εργασίας ορίζο¬ 
νται οι Προϊστάμενοι των Υπηρεσιών των υπαλλήλων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γρεβενά, 29 Μαρτίου 2007 
Ο Νομάρχης 

ΔΗΜΟΣΘΕΝΗΣ ΚΟΥΠΤΣΙΔΗΣ 

